**ZADARSKA ŽUPANIJA**

**SREDNJA ŠKOLA BARTULA KAŠIĆA PAG**

Ante Starčevića 9

Tel. 023/611-720

OIB: 45554793301

e-mail: ured@ss-bkasica-pag.skole.hr

KLASA: 602-03-01/21-01/1

URBROJ: 2198-1-68-01-21-02

U Pagu, 28. siječnja 2021.g.

Na temelju točke II. i III. Odluke o načinu izvođenja nastave u osnovnim i srednjim školama kao i na visokim učilištima te obavljanju rada u ustanovama predškolskog odgoja i obrazovanja u uvjetima epidemije COVID-19 (NN, 99/2020.) Vlade RH, a sukladno Modelima i preporukama za rad u uvjetima povezanim s bolesti COVID-19 u školskoj 2020/2021. godini Ministarstva znanosti i obrazovanja, članka 125. Zakona o odgoju i obrazovanju u osnovnoj i srednjoj školi („Narodne novine“, br. 87/08., 86/09., 92/10., 105/10., 90/11., 16/12., 86/12., 94/13., 152/14., 7/17., 68/18., 98/19. i 64/20.), članka 7. stavka 2. Zakona o radu („Narodne novine“, br. 93/14., 127/17. i 98/19.), i članka 78. Statuta Škole, ravnateljica Škole dana 28. siječnja 2021. godine donosi

O D L U K U

o organizaciji rada škole od 1. veljače 2021. godine

U skladu s preporukama Upravnog odjela za obrazovanje, kulturu i šport Zadarske županije od 27. siječnja 2021. godine, održavanje nastave u Srednjoj školi Bartula Kašića Pag odvijat će se na sljedeći način:

* svi učenici 1., 2. i 3. razreda opće gimnazije nastavu imaju prema Modelu C (nastava se u potpunosti izvodi na daljinu; putem platforme Teams, u realnom vremenu);
* svi učenici 1. i 2. razreda strukovne kvalifikacije kuhar/konobar teorijsku nastavu imaju prema Modelu C (nastava se u potpunosti izvodi na daljinu; putem platforme Teams, u realnom vremenu), a praktičnu nastavu prema Modelu A (nastava se izvodi u školi, u praktikumu, prema važećem rasporedu); praktičnu nastavu kod poslodavca učenici imaju ako su tako dogovorili s poslodavcem i nastavnikom voditeljem praktične nastave;
* učenici 4 razreda opće gimnazije nastavu imaju prema Modelu A (nastava se u potpunosti izvodi u školi, prema važećem rasporedu);
* učenici 3 razreda strukovne kvalifikacije kuhar nastavu imaju prema Modelu A (nastava se u potpunosti izvodi u školi, prema važećem rasporedu **u prijepodnevnoj smjeni**);

Nastavnici će sve poslove obavljati u školi ili od kuće (ovisno o razrednom odjeljenju u kojem imaju nastavu određenog dana) prema uobičajenom i objavljenom rasporedu škole sukladno važećim odlukama o tjednom i godišnjem zaduženju nastavnika za školsku 2020/2021. godinu. U izvođenju nastave nastavnici su obvezni postupiti po uputama ravnateljice.

Ova Odluka stupa na snagu danom donošenja.

Ravnateljica:

Marija Pećirko, prof., v.r.